text: [{"text_idx": "#000000", "text": "I\u0301 sja\u0301lvum s\u00e6r er samskifti ikki so no\u0301gv, men uttan samskifti, ver\u00f0ur no\u0301gv til einki.\nGott samskifti fremur, i\u0301me\u00f0an va\u0301naligt samskifti for\u00f0ar."}, {"text_idx": "#000001", "text": "Marta hev\u00f0i tiki\u00f0 uppskriftina fram og gleddi seg at bjo\u0301\u00f0a manninum Karl, ein go\u0301\u00f0an kaffimunn og hansara yndis k\u00f8ku. Men hon mangla\u00f0i okkurt og ringdi ti\u0301 til Karl: \u201cGo\u0301\u00f0i, keyp tri\u0301ggjar pakkar av mjo\u0301lk heim vi\u00f0, og um tey hava egg, keyp so ti\u0301ggju\u201d, seg\u00f0i hon. Ta\u0301i\u00f0 Karl kom heim, spurdi Marta, hvi\u0301 hann hev\u00f0i keypt ti\u0301ggju pakkar av mjo\u0301lk. \u201cTi\u0301 tey h\u00f8vdu egg\u201d, svara\u00f0i Karl."}, {"text_idx": "#000003", "text": "Er tu\u0301 tilvita\u00f0/ur um hvussu tu\u0301 samskiftir?\nVit samskifta \u00f8ll, meira og minni, alla ti\u0301\u00f0ina. Samskifti er ikki so no\u0301gv i\u0301 s\u00e6r sja\u0301lvum, men ta\u00f0 er li\u0301mi\u00f0, sum f\u00e6r tingini at virka. Vit senda eini bo\u00f0 og fa\u0301a svar. Vit m\u00f8tast til fundir, fyri at samskifta um st\u00f8\u00f0una og \u00e6tlanir. Samskifti einsamalt fremur onga \u00e6tlan, men samskifti skal til fyri at avgera, hvat skal gerast, hv\u00f8r skal gera ta\u00f0, hvussu og n\u00e6r. Vit samskifta eisini, ta\u0301i\u00f0 vit leggja langti\u0301\u00f0ar \u00e6tlanir, um hvagar vit skulu, og hvussu vit koma hagar."}, {"text_idx": "#000004", "text": "Men mongum brestir \u00e6tlan, og vit si\u0301ggja, at trupulleikar kunnu stinga seg upp. Peter F. Drucker sigur at 60% av \u00f8llum lei\u00f0slutrupulleikum stava fra\u0301 va\u0301naligum samskifti. 60% er no\u0301gv, men spurningurin er, um tali\u00f0 ikki er h\u00e6gri enn 60%. Ti\u0301 er ta\u00f0 so umra\u0301\u00f0andi vi\u00f0 go\u0301\u00f0um samskifti, og minst til at hvussu tu\u0301 sigur tingini, er li\u0301ka ty\u0301\u00f0andi, sum hvat tu\u0301 sigur. Gott samskifti fremur, i\u0301me\u00f0an va\u0301naligt samskifti for\u00f0ar."}, {"text_idx": "#000005", "text": "Um mo\u0301ttakarin ikki skilir bo\u00f0ini, hevur tu\u0301 ein trupulleika."}, {"text_idx": "#000006", "text": "Upplivir tu\u0301 at ti\u0301ni bo\u00f0 ver\u00f0a misskilt? Hevur tu\u0301 hugsa\u00f0 um hv\u00f8r ors\u00f8kin man vera? Hugsar tu\u0301 um Karl sum ein irriterandi ella va\u0301naligan li\u00f0leikara, sum ikki ger s\u00e6r o\u0301mak i\u0301 starvinum; ella hevur tu\u0301 hugt inni\u0301 teg sja\u0301lva/n og hugsa\u00f0 um, um tu\u0301 kanst or\u00f0a teg grei\u00f0ari? Tu\u0301 hevur a\u0301byrgd av at mo\u0301ttakarin skilir bo\u00f0ini. Ti\u0301 eigur tu\u0301 at or\u00f0a teg greitt. Og fyri at tryggja at bo\u00f0ini eru skilt, bi\u00f0ur tu\u0301 um feed-back."}, {"text_idx": "#000007", "text": "Ta\u00f0 sny\u0301r seg um hugbur\u00f0 .\nGott samskifti f\u00e6r tingini at koyra no\u0301gv betur. Hevur tu\u0301 r\u00e6tta hugbur\u00f0in og ert grei\u00f0/ur i\u0301 ti\u0301num samsifti kemur tu\u0301 langt. Ert tu\u0301 harafturat jaligur, kemur tu\u0301 enn longri. N\u00f8kur ra\u0301\u00f0 til at bru\u0301ka gott samskifti til at fremja s\u00f8kina eru: Ver vir\u00f0ilig/ur og set teg i\u0301 sta\u00f0i\u00f0 hja\u0301 ti\u0301, sum tu\u0301 samskiftir vi\u00f0. Far eftir bo\u0301ltinum, heldur enn manninum. Vinn perso\u0301nin heldur enn kjaki\u00f0. Ver ikki bangin fyri o\u0301semjum, men lat t\u00e6r vera uppbyggjandi heldur enn ni\u00f0urbro\u0301tandi."}]